34 डिग्री सेल्सियस पारा पर तपा दिन शाम होते ही मेघ गरजे, हुई बूंदाबांदी
दिनमें धूप की चुभन और रात में ठंडी हवाओं का सिहरन। मौसम का ऐसा मिजाज लगातार दूसरे दिन शनिवार को भी बना रहा। सुबह में धूप निकली। साफ आसमान में धूप तीखी होती गई। दिन चढ़ता गया अौर धूप की चुभन बढ़ती गई। दिन के 11 बजते-बजते धूप ने दिन का पारा 27 डिग्री सेल्सियस चढ़ा दिया। दिन के 2 बजे अधिकतम तापमान 34 डिग्री सेल्सियस रिकार्ड किया गया। दिनभर मौसम गर्म रहा। खुले आसमान के नीचे रहना मुश्किल हो गया। लोग सड़कों पर पेड़ की छांव खोजते रहे। शाम ढलते ही अचानक मौसम का मिजाज बदल गया। हवाओं में ठंड घुल गई। हवाओं ने रफ्तार पकड़ लिया। आसमान में बादल मंडराने लगे। आसमानी बिजली चमकने लगी। मेघ गरजने लगे। देखते ही देखते जहां-तहां बूंदाबांदी शुरू हो गई। रातभर आसमान का बादलों का अाना-जाना लगा रहा। रुक-रुक कर बारिश की संभावना बनती रही। बारिश की बूंदों ने दिन की तपीश को गायब कर दिया। पारा तेजी से लुढ़का। रात 1 बजे न्यूनतम तापमान 15 डिग्री सेल्सियस रिकार्ड किया गया।
तापमान का अंतर बना रहा बीमार
मौसमका यह मिजाज लोगों को बीमार बना रहा है। दिन में जहां तापमान 30 डिग्री के पार पहुंच जा रहा है, वही रात में पारा 15 डिग्री से नीचे जा रहा है। रात और दिन के तापमान का यह अंतर बीमारियों को न्योता दे रहा है।
इसलिए बन रही बारिश की संभावना
मौसमविभाग के अनुसार हवाओं ने अपनी दिशा बदली है। पश्चिमी विक्षोभ की सक्रियता के कारण बंगाल की खाड़ी से नमी रही है। इससे बादल बन रहे। इन बादलों को स्थानीय स्तर पर वातावरण का साथ मिल रहा है। इसके कारण आसमान पर मंडरा कर वे बारिश की संभावना बना रहे हैं।
hin_Deva hin_Deva hin_Deva hin_Deva hin_Deva hin_Deva